Αγία Παρασκευή, 26-05-2022

**ΑΝΑΚΟΙΝΩΣΗ ΓΙΑ ΠΑΙΔΙΚΕΣ ΚΑΤΑΣΚΗΝΩΣΕΙΣ**

 **2022**

Ο Δήμος Αγίας Παρασκευής προτίθεται να υλοποιήσει και φέτος το πρόγραμμα Παιδικών Κατασκηνώσεων για περίπου **112 παιδιά** ηλικίας 6 – 15 χρονών.

**Το πρόγραμμα απευθύνεται σε κατοίκους του Δήμου Αγίας Παρασκευής που το ταμείο τους δε δικαιολογεί πρόγραμμα κατασκηνώσεων** και θα διαρκέσει για 4 περιόδους φιλοξενίας, 11 διανυκτερεύσεων η κάθε μία. Η οικονομική συμμετοχή κάθε παιδιού καθώς και οι προβλεπόμενες θέσεις ανά κατηγορία ορίζονται βάσει εισοδηματικών κριτηρίων και για ορισμένο αριθμό θέσεων.

Η οικονομική συμμετοχή κάθε παιδιού θα γίνει βάσει εισοδηματικών κριτηρίων ως εξής:

**Α.Οικογένειες με εισόδημα έως 18.000,00€** έχουν μηδενική συμμετοχή

**Β.Οικογένειες με εισόδημα έως 24.000,00€** έχουν συμμετοχή 75€ για το πρώτο παιδί, 55€ για το δεύτερο και μηδενική για καθένα από τα επόμενα

**Γ.Οικογένειες με εισόδημα έως 30.000,00€** έχουν συμμετοχή 125€ για το πρώτο παιδί, 75€ για το δεύτερο, 55€ για το τρίτο και μηδενική για καθένα από τα επόμενα

**Δ.Οικογένειες με εισόδημα άνω των 30.000,00€** έχουν συμμετοχή 190€ για καθένα από τα δύο πρώτα παιδιά και 120€ για καθένα από τα επόμενα

Τα δικαιολογητικά συμμετοχής είναι:

* Έντυπη αίτηση
* Εκκαθαριστικό σημείωμα 2020 (ή 2021 αν υπάρχει)
* Λογαριασμός ΔΕΚΟ στο όνομα των γονιών ή βεβαίωση φοίτησης του παιδιού σε σχολείο της Αγίας Παρασκευής
* Πιστοποιητικό Οικογενειακής Κατάστασης\*
* Οι ενδιαφερόμενοι μπορούν να επιλέγουν μεταξύ των παρακάτω κατασκηνώσεων και κατασκηνωτικών περιόδων:

 **TheRanch** στο Σοφικό Κορινθίας (τηλ: 210 4100121)

Α΄ Περίοδος:17 /06/2022 έως 28/06/2022 (έως 20 παιδιά)

Β΄ Περίοδος: 19/07/2022 έως 28/07/2022 (έως 10 παιδιά)

Γ΄ Περίοδος: 04/08/2022 έως 15/08/2022 (έως 20 παιδιά)

Δ’ Περίοδος: 19/08/2022 έως 28/08/22 ( έως 20 παιδιά )

 **Η φωλιά του παιδιού** στις Αφίδνες Αττικής (τηλ: 22950 23002)

Α΄ Περίοδος: 16/06/2022 έως 27/06/2022 (έως 30 παιδιά)

Β΄ Περίοδος: 01/07/2022 έως 12/07/2022 (έως 10 παιδιά)

Γ΄ Περίοδος: 16/07/2022 έως 27/07/2022 (έως 10 παιδιά)

Δ΄ Περίοδος: 01/08/2022 έως 12/08/2022 (έως 30 παιδιά)

 **Kinderland** στον Κάλαμο Αττικής (τηλ: 210 3616742)

Α΄ Περίοδος: 18/06/2022 έως 29/06/2022 (έως 15 παιδιά)

Β’ Περίοδος: 18/07/2022 έως 29/07/2022 (έως 15 παιδιά)

Γ΄ Περίοδος: 23/07/2022 έως 03/08/2022 (έως 20 παιδιά)

**Sportcamp** στο Λουτράκι (τηλ: 27440 23999)

Α΄ Περίοδος: 16/06/2022 έως 30/06/2022 (έως 10 παιδιά)

Β΄ Περίοδος: 01/08/2022 έως 15/08/2022 (έως 10 παιδιά)

Γ΄ Περίοδος: 16/08/2022 έως 30/08/2022 (έως 10 παιδιά)

**ΑΧΑΪΚΟ ΧΩΡΙΟ** στον Άγιο Παντελεήμονα Αιγίου (τηλ: 26910 25198)

Α΄ Περίοδος: 16/06/2022 έως 30/06/2022 (έως 05 παιδιά)

Β΄ Περίοδος: 01/08/2022 έως 15/08/2022 (έως 02 παιδιά)

Γ΄ Περίοδος: 17/08/2022 έως 31/08/2022 (έως 25 παιδιά)

Οι αιτήσεις θα υποβάλλονται στο Πρωτόκολλο του Δήμου Αγίας Παρασκευής στο ισόγειο του Δημαρχείου, από τη Δευτέρα 30 Mαΐου 2022 έως την Παρασκευή 3 Ιουνίου του 2022 από τις 7:30 έως τις 2:30 μ.μ.

Οι αιτήσεις θα πρέπει να είναι υπογεγραμμένες και να κατατίθεται μαζί με όλα τα απαιτούμενα δικαιολογητικά. (Για τα αδέλφια, θα κατατίθεται ΜΙΑ αίτηση για κάθε παιδί και μια φορά τα δικαιολογητικά)

Σε δεύτερο χρόνο θα ακολουθήσει ο έλεγχος των αιτήσεων από το Τμήμα Παιδείας και θα αναρτηθούν τα αποτελέσματα στις 6 Ιουνίου 2022, στην ιστοσελίδα του Δήμου [www.agiaparaskevi.gr](http://www.agiaparaskevi.gr) με τα αρχικά του ονόματος του παιδιού, τον αριθμό πρωτοκόλλου, την κατασκήνωση, την περίοδο και το χρηματικό ποσό που θα πρέπει να καταβάλει η οικογένεια στην κατασκήνωση.

**Στην επιλογή των παιδιών θα τηρηθεί αυστηρά σειρά προτεραιότητας βάσει αριθμού πρωτοκόλλου.**

**Σημειώνεται ότι κάθε παιδί θα συμμετέχει σε μία μόνο κατασκήνωση και για μία κατασκηνωτική περίοδο. Εφόσον εγκριθεί η συμμετοχή του παιδιού και κατά την άφιξή του στην κατασκήνωση, θα πρέπει να προσκομίσει βεβαίωση από τον παιδίατρο για τον πλήρη εμβολιασμό του. Επίσης βεβαίωση ότι δεν πάσχει από κάποιο νόσημα και εάν πάσχει από κάποιο νόσημα, του επιτρέπει να συμμετάσχει στο πρόγραμμα των κατασκηνώσεων.**

**\*Για την έκδοση Πιστοποιητικού Οικογενειακής κατάστασης μπορείτε και ηλεκτρονικά να το εκτυπώσετε ακολουθώντας τα παρακάτω βήματα:**

**ΒΕΒΑΙΩΣΗ ΟΙΚΟΓΕΝΕΙΑΚΗΣ ΚΑΤΑΣΤΑΣΗΣ ΜΕΣΩ gov.gr**

Στην ιστοσελίδα [www.gov.gr](http://www.ermis.gov.gr/) πατάω οικογένεια, επιλέγω οικογενειακή κατάσταση, κατόπιν πιστοποιητικό οικογενειακής κατάστασης, στην συνέχεια, είσοδος στην υπηρεσία, σύνδεση, και πληκτρολογώ τους κωδικούς taxisnet (username και password) ύστερα πατάω, συνέχεια μετά επιλέγω έκδοση και μετά λήψη αρχείου και τέλος εκτύπωση.

Περισσότερες πληροφορίες στα τηλέφωνα του Τμήματος Παιδείας:

 **213 2004 568 & 213 2004 601**